ฉีดยาคุมแบบ 3 เดือน วันที่ 17 สิงหาคม วันที่ 4 มี พสพ หลั่งใน แล้วตอนลุกมันหกออกมาหมดเลย วันที่ 12 มี พสพ แบบหลั่งนอก แล้วหลังจากนั้น พบว่ามีมูกใสๆ คล้ายมูกไข่ตก มีคล้ายเลือดจางๆปน กลิ่นคล้ายไข่ แล้วลองบีบหัวนมแรงๆมีน้ำไหลออกมา นิดเดียวไม่น่าถึงมิล จะท้องไหมคะ?
สวัสดีค่ะ หากได้ฉีดยาคุมกำเนิดแบบ 3 เดือน ไปตั้งแต่วันที่ 17 ส.ค. ยาฉีดคุมกำเนิดก็จะออกฤทธิ์ช่วยป้องกันการตั้งครรภ์ได้มากกว่า 99% ดังนั้น ไม่ว่าจะมีเพศสัมพันธ์แบบหลั่งในหรือหลั่งนอก โอกาสในการตั้งครรภ์ก็มีน้อยกว่า 1%ส่วนมูกใสๆ มีเลือดจางๆ ปน น่าจะเกิดจากผลข้างเคียงของยาฉีดคุมกำเนิด ที่อาจทำให้มีเลือดออกกะปริดกะปรอยได้ ไม่น่าเกิดจากการมีการตกไข่ เพราะยาฉีดคุมกำเนิดจะไปยับยั้งการตกไข่ค่ะส่วนการที่บีบหัวนมแรงๆ แล้วมีน้ำไหลออกมาเล็กน้อย ถือเป็นอาการปกติ เพราะการไปบีบนวด กระตุ้นหัวนม อาจทำให้มีน้ำไหลออกมาได้ อีกทั้งผลข้างเคียงของยาฉีดคุมกำเนิดนั้น ก็อาจทำให้มีน้ำนมไหลได้ด้วยค่ะ ดังนั้น ก็ไม่ควรไปบีบหัวนมบ่อยๆ อีกค่ะในเรื่องของการตั้งครรภ์ หากกังวลใจ ก็อาจตรวจหาการตั้งครรภ์ดู หากตรวจไม่พบ จะได้ไม่ต้องกังวลค่ะ